ટેક્નોલોજીની દુનિયામાં ભારત વધુ એક હનુમાન કૂદકો લગાવવા ફલાંગો ભરી રહ્યું છે. આ વર્ષે જૂનમાં ભારતનું નવું સુપર કોમ્પ્યુટર બની તૈયાર થઈ જશે. આ સુપર કમ્પ્યુટરની ક્ષમતા ૧૦ પેટા ફ્લોપ હશે એટલે કે આ ક્ષમતા સાથે સુપર કમ્પ્યુટર વિશ્ર્વના સૌથી ઝડપી લેપટોપથી લગભગ ૧૦ લાખ ગણી વધારે ઝડપથી ગણતરી કરી શકશે. મનાઈ રહ્યું છે કે ભારતના આ સુપર કોમ્પ્યુટરને વિશ્ર્વના ૧૦ સૌથી વધુ ઝડપી કમ્પ્યુટરમાં સ્થાન મળશે. તેનો બનાવવાનો ખર્ચ પણ અધધ ૪૫૦ કરોડે પહોંચશે.